১৯৭১ সালে আমাদের মহান মুক্তিযুদ্ধের সময় জামায়াতে ইসলামী স্বাধীন বাংলাদেশের অভ্যুদয়ের বিরোধিতা করে। পাকিস্তানের অখণ্ডতা রক্ষায় এরা সর্বশক্তি নিয়োগ করে। পাক হানাদারদের সহায়তায় রাজাকার,আলবদর,আল শামস, শান্তি কমিটি গঠন করে ইতিহাসের ন্যক্কারজনক গণহত্যায় মেতে উঠে। স্বাধীনতার পরেও দীর্ঘ সময় ধরে দেশে-বিদেশে স্বাধীন বাংলাদেশ বিরোধী ষড়যন্ত্র অব্যাহত রাখে। ১৯৭৫ এর কালো অধ্যায়ের পর পরবর্তী ক্ষমতাসীনদের সুবিধা নিয়ে জামায়াত বাংলাদেশের রাজনীতিতে গা ঝাড়া দিয়ে উঠে এবং রাজনৈতিক অঙ্গনে নিজেদের প্রতিষ্ঠিত করতে সক্ষম হয়। তা সত্ত্বেও জামায়াত কখনো বাংলাদেশের ধর্মভীরু বৃহত্তর মুসলিম জনগোষ্ঠীর প্রতিনিধি হয়ে উঠতে পারেনি তাদের ভ্রান্ত আক্বীদা- বিশ্বাস ,৭১ এ বিতর্কিত ভূমিকা এবং ঘৃণ্য কর্মকাণ্ডের কারণে। বলাই বাহুল্য , ১৯৭১ এ জামায়াতের ভূমিকাকে ইসলামের রঙ ছড়ানো নিতান্তই আহম্মকি বা উদ্দেশ্যমূলক। জামায়াত ইসলাম প্রতিষ্ঠার আন্দোলন করেনা, ভ্রান্ত মওদুদীবাদ প্রতিষ্ঠাই তাদের ধ্যানজ্ঞান। তাই জামায়াতকে টার্গেট করে ইসলামী রাজনীতি নিষিদ্ধের আবদার হাস্যকর তো বটেই।